Umbeɛd, syin d asawen, mi ara yimɣur, agrud n zik mi ara yimɣur ulac aṭas n lakul, melmi kan i d-yebda akk lakul-agi ur wwiḍen ara ula d miyyat ssna ayagi ideg i d-yebda lakul, yagi amɣar-iw ad t-yerḥem rebbi iɛac miyyat ssna, d wamek yemmut, yenna-k almi sɛiɣ tnac n ssna i lɛemṛ-iw i yi-sersen ɣer lakul. Mi d-usan Iṛumyen, fkan-asen ismawen n tṛumit, fkanasen akk.., ihedder-aɣ-d umɣar-iw ad t-yerḥem rebbi, tura lukan yeddir, meḥsub,ata tura yemmut, tlata u tlatin n ssna aya, ayen tesɛa Mekyusa i leɛmeṛ-is, tlata u tlatin n ssna. Umbeɛd ihedder-aɣ-d akk ɣef leɛwam-agi, ɣef lhedṛa-agi n zik irkel. Agrud imir-nni nniɣ-am, asmi ara yebdu akk ad yettlaɛi a jeddi, a baba, a yemma, a setti, efk-iyi-d wawwa, aɣrum zik, neqqar-as ax ad teččeḍ wawwa, iniɣman ax ad teččeḍ zazza, akka tafḍirt neɣ lesfenǧ axx ad teččeḍ ḥdudu, akka i s-qqaren-t zik, akka i ten-id-senṭaqent, imir asmi ara yimɣuṛ iqeɛɛed tameslaytis, fkan-t rebɛ ssnin xems ssnin yettader-iten-id s yisen-nni, aɣrum, lesfenǧ, tafḍirt, timsemment, akk akkenni, abeɣrir ayen iwumi semman zik, ḥdudu ad yuɣal ad ten-id-yettader s yisem-is ; maɛna zik nekkni s Leqbayel akka, nekk ayen iwumi cfiɣ, ayen i ssneɣ, ayen i dttadrent temɣaṛin, tura aql-i sebɛin ssna i leɛmeṛ-iw, timɣarin n zik akka i qqarent i ugrud, tfehmeḍ ? Ma walant akka aweṭṭuf neɣ lḥaǧa ad s-inint a t-an beɛɛu ad k-yeqqes, ad s-mlent akk wigini, ama d tazermemmuct ama d azrem ama iɛedda-d ad s-inint wihenna ḥader ad ttnejɛeḍ ad k-ineɣ ; ma iruḥ-d uzger ad s-inint ḥader wihin d ɛewwa ad k-yerkeḍ neɣ teɛteɛ i uɣyul ḥaca wi isellen, d wigi akk i s-neqqaṛ akka i ugrud mecṭuḥen ; ulac lǧens ur nheddeṛ ara i ugrud s wawalen imecṭuḥen, ad t-bdun s wawal mecṭuḥen, tfehmeḍ ? Tura akka, llan wigad111